
ŠIAULIŲ MIESTO SAVIVALDYBĖS ADMINISTRACIJOS
VIEŠŲJŲ INVESTICIJŲ SKYRIUS

CIVILINĖS SAUGOS IR TEISĖTVARKOS SKYRIUS

SPRENDIMO DĖL PRITARIMO ĮGYVENDINTI PROJEKTĄ „ANTROJO ETAPO PRIEDANGŲ INFRASTRUKTŪROS PLĖTRA“ PROJEKTO
AIŠKINAMASIS RAŠTAS

2025 m. 		 d.  Nr. 
Šiauliai

Parengto sprendimo projekto tikslai ir uždaviniai. 
Įpareigoti Šiaulių miesto savivaldybės administraciją rengti ir teikti projekto „Antrojo etapo priedangų infrastruktūros plėtra“ (toliau – Projektas) įgyvendinimo planą finansavimui gauti pagal 2025 m. rugsėjo 19 d. paskelbtą kvietimą Nr. VRM-003-K teikti projektų įgyvendinimo planus (toliau – Kvietimas), parengtą vadovaujantis Trečiuoju projektų finansavimo sąlygų aprašu, patvirtintu Lietuvos Respublikos vidaus reikalų ministro 2025 m. rugsėjo 12 d. įsakymu Nr. 1V-617 „Dėl vidaus reikalų ministro 2023 m. kovo 14 d. įsakymo Nr. 1V-127 „Dėl Civilinės saugos stiprinimo ir plėtros programos pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo patvirtinimo“ pakeitimo“ (toliau – Aprašas); pritarti, kad gavus finansavimą Projektas būtų įgyvendintas; pritarti, kad Projektas būtų įgyvendinamas kartu su partneriais: VšĮ Šiaulių ilgalaikio gydymo ir geriatrijos centru, VšĮ Dainų pirminės sveikatos priežiūros centru, Šiaulių miesto savivaldybės globos namais (finansavimas filialui „Savarankiško gyvenimo namai“), Šiaulių miesto savivaldybės socialinių paslaugų centru, Šiaulių sporto centru „Dubysa“, VšĮ  „Motinos Teresės šeimų namais“, Šiaulių „Saulėtekio“ gimnazija, Šiaulių „Sandoros“ progimnazija, Šiaulių „Spindulio“ ugdymo centru, Šiaulių Rėkyvos progimnazija, Šiaulių sporto gimnazija, Šiaulių lopšeliu-darželiu „Dainelė“; skirti nenumatytas, netinkamas finansuoti ar Projekto biudžetą viršijančias, tačiau Projektui įgyvendinti būtinas lėšas.

Dabartinis sprendimo projekte aptariamų klausimų reguliavimas.
Remdamasi Aprašu, Viešoji įstaiga Vidaus reikalų ministerijos projektų valdymo agentūra 2025 m. rugsėjo 19 d. paskelbė Kvietimą. Remiama veikla – priedangų, įtrauktų į savivaldybės mero potvarkiu patvirtintą priedangų ir jų poreikio sąrašą (toliau – Priedangų sąrašas), įrengimas stiprinant jų atsparumą ir (ar) pritaikant riboto judumo asmenims. 

Sprendimo projekte numatytos naujos teisinio reglamentavimo nuostatos.
Parengtu tarybos sprendimo projektu pritariama, kad Šiaulių miesto savivaldybės administracija rengtų ir kartu su partneriais teiktų Projekto įgyvendinimo planą Projektui įgyvendinti, kuris būtų finansuojamas iš Valstybės gynybos fondo lėšomis ir kad gavus finansavimą Projektas būtų įgyvendintas.
Jei bus gautas finansavimas, Projektas bus įtraukiamas į 2026-2028 m. strateginį veiklos planą kaip nauja priemonė, numatant atitinkamas lėšas 2026 ir 2027 m.

Priėmus sprendimą, galimos pasekmės.
Priėmus sprendimą, Šiaulių miesto savivaldybės administracija dalyvaus konkurse ir sieks gauti finansavimą planuojamoms Projekto veikloms įgyvendinti. 
Projekto tikslas –  įrengti ir modernizuoti dalį Priedangų sąraše nurodytų priedangų, stiprinant jų atsparumą ir pritaikant jas gyventojams, įskaitant riboto judumo asmenis, užtikrinti gyventojams saugią vietą ekstremaliųjų situacijų ir karinės grėsmės metu bei padidinti savivaldybių pasirengimą krizių valdymui. Projektas prisideda prie nacionalinių tikslų – didinti priedangų skaičių ir užtikrintos vietos jose turinčių gyventojų dalį.
Projekto pareiškėjas – Šiaulių miesto savivaldybės administracija.
Projekto partneriai: 
1.	VšĮ Šiaulių ilgalaikio gydymo ir geriatrijos centras;
2.	VšĮ Dainų pirminės sveikatos priežiūros centras;
3.	Šiaulių miesto savivaldybės globos namai (finansavimas filialui „Savarankiško gyvenimo namai“);
4.	Šiaulių miesto savivaldybės socialinių paslaugų centras;
5.	Šiaulių sporto centras „Dubysa“;
6.	VšĮ „Motinos Teresės šeimų namai“;
7.	Šiaulių „Saulėtekio“ gimnazija;
8.	Šiaulių „Sandoros“ progimnazija;
9.	Šiaulių „Spindulio“ ugdymo centras;
10.	Šiaulių Rėkyvos progimnazija;
11.	Šiaulių sporto gimnazija;
12.	Šiaulių lopšelis-darželis „Dainelė“.

Planuojamas Projekto įgyvendinimo laikotarpis – nuo 2026 m. balandžio 1 d. iki 2027 m. rugsėjo 30 d. 
Projekto biudžetas – iki 1 010 000 eurų. 

Priėmus sprendimą, keičiami ar pripažįstami negaliojančiais teisės aktai.
Nėra.

Sprendimui įgyvendinti reikalingi priimti papildomi teisės aktai. 
Nenumatoma.

Sprendimui įgyvendinti reikalingos lėšos.
Pagal Aprašo 4 priedo 9.1.2. punktą, didžiausia tinkamų finansuoti projekto išlaidų suma Aprašo remiamoms veikloms finansuoti yra iki 480 000,00 Eur (keturi šimtai aštuoniasdešimt tūkstančių, 00 ct). Pagal Aprašo 4 priedo 2.6 punktą, Projektu finansuojama dalis yra iki 100 proc. visų tinkamų finansuoti projekto išlaidų.
Siekiant optimalių rezultatų papildomai iš savivaldybės biudžeto Projekto įgyvendinimui reikalingos lėšos preliminariais skaičiavimais sudaro iki 530 000,00 Eur (penki šimtai trisdešimt tūkstančių). Esant poreikiui, bus skirtos nenumatytos, netinkamos finansuoti ar Projekto biudžetą viršijančios, tačiau Projektui įgyvendinti būtinos lėšos iš savivaldybės biudžeto.

Sprendimo projekto antikorupcinis vertinimas.
Lietuvos Respublikos korupcijos prevencijos įstatymo 8 str. 1 d. nustato, kad teisės aktą, reglamentuojantį visuomeninius santykius, kuriuose yra didelė korupcijos pasireiškimo tikimybė, rengianti ar priimanti valstybės ar savivaldybės įstaiga privalo atlikti teisės akto projekto antikorupcinį vertinimą ir išnagrinėti kitų valstybės ar savivaldybių įstaigų atliktą teisės akto projekto antikorupcinį vertinimą.
Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Valstybės gynybos fondo kuratorė, todėl sprendimo projekto antikorupcinis vertinimas nėra taikytinas.

Sprendimo projektą parengė Šiaulių miesto savivaldybės administracijos Viešųjų investicijų skyrius. Tiesioginis rengėjas – vyr. specialistė Inesa Macienė, tel. (0 41) 383 424. 	

Numatomo teisinio reguliavimo poveikio vertinimo rezultatai.
Nenumatoma.


Viešųjų investicijų skyriaus vedėja                                                             	Ieva Džiaugienė


Civilinės saugos ir teisėtvarkos skyriaus vedėjas 	Linas Gadliauskas



